Retró FLORA Kecelen | Kecel | VIRA Magazin
Kezdőlap Kecel Retró FLORA Kecelen
Retró FLORA Kecelen
2017. december 1-3. között került megrendezésre a XXXI. FLORA Virágfesztivál és XV. Keceli Országos Fazekas Kiállítás Kecelen. A virágkiállítás főtémájában a retró állt, a 60-70-80-as évek berendezési tárgyai, eszközei, járművei és játékai köré szervezték a virágkötők, termelők, kereskedők standjait, az ifjú virágkötők versenymunkáit és a kiskertépítő verseny pályaműveit. Az ünnepélyes megnyitó december 1-én, pénteken 10 órakor került megrendezésre. A vendégeket Haszilló Ferenc polgármester köszöntötte, beszédet mondott Bányai Gábor országgyűlési képviselő, majd a fesztivált Dr. Nagy István parlamenti államtitkár nyitotta meg. A kiállítás védnökei Dr. Nagy István, Bányai Gábor, Borbényi László, Pintérné Farkas Csilla, valamint a szakma részéről Gyenes István és Fráter György voltak. Dalokkal a kiskunhalasi Fazekas Eszter közreműködött. A közel 40 kiállító közül a virágfesztivál nagydíját gyönyörű liliomai kiállításáért a balástyai Gombos Pál, valamint cserepes és faiskolai növényei bemutatásáért a kecskeméti Hírös Kertészek Egyesülete vehette át. A Virágkötők, Virágkereskedő Vállalkozók Magyarországi Szakmai Egyesületével közösen szervezett ifjúsági kötészeti versenyen 5 iskola 14 tanulója vett részt, az egyéni összetett versenyt a bajai Kató Szabolcs, az iskolák vándordíját pedig ismét a szombathelyi Herman Ottó Szakközépiskola nyerte.
Ezt követően a művelődési ház kiállítótermében nyílt meg a Retró játékkiállítás. Délután a MintaPinty zenekar adott koncertet, majd a kiskertépítő verseny eredményeit hirdették ki. A hétvége folyamán számtalan virágos program, kóstoló, előadás, bemutató színesítette a forgatagot. A közel 40 kiállító csodás standja mellett az akasztói Kalmár Benedek tökfaragás, tökfestés bemutatót, Gombás Attila és Halmos Monika foodstylist pedig különleges kötészeti bemutatót tartott. A látogatók körében ismét nagy sikert aratott a rózsát ajándékozó élőszobor és a gyerekeket megajándékozó Mikulás csakúgy, mint Bubutimár Éva manói, Csomák Lászlóné paverpol szobrai és a kecskeméti vasútmodellezők asztalai.
Szombaton a fazekasoké volt a főszerep: tárlatuk 15 órakor ünnepélyes keretek között nyílt meg, Rideg László, a megyei közgyűlés elnöke ünnepi gondolataival, Imre Károly védnök és F. Tóth Mária közreműködésével. A jubileumi alkalomra egy – a fazekasokat bemutató – kiadvány is készült, melyből egy-egy példányt az emléklap mellé a 30 résztvevő fazekas ajándékba vehetett át. A jó hangulatról népi zenével, dalokkal a Tüskös zenekar és Bata Viola gondoskodott. A művelődési ház nagytermében ezúttal is élő műhely, népi mesterségek bemutatója és a Huszár Borház közreműködésével Mari néni kocsmája kísért. A hétvége folyamán virág- és karácsonyi vásár, kisállat kiállítás, szabadtéren a Keceli Ízek Utcája és a Gazdák Udvara várta a nagyközönséget. A könyvtárban Borbényi István karikatúra kiállítása, a múzeumban Kovács Sándor amatőr természetfotós kiállítása, valamint Morvai Eszter és családja szalvéta kiállítása nyílt.
A programok sorában különleges színfolt volt a szombaton 10 órakor rendezett Értéktár kiállítás megnyitó és oklevél átadás, vasárnap 10 órakor pedig a képviselő-testület által megítélt tanulmányi támogatás átadása. Mindhárom este gyertya- és csillagszóró gyújtásra került sor a könyvtár előtt, a város adventi koszorújánál, pénteken főtisztelendő Burányi Roland plébános, szombaton a KÉSZ keceli szervezetének tagjai közreműködésével. Vasárnap a Keceli Német Nemzetiségi Önkormányzat szervezésében az iskola német nyelvet tanuló diákjai köszöntötték a schwarzenbrucki testvérvárosból érkezett vendégeket.
A kísérő programok között ismét szerveztek véradást a szombati napon, egészségi állapotfelmérést a kiskunhalasi kórház dolgozói által szombaton és vasárnap, valamint várta vendégeit a Pintér Művek és a keceli tűzoltóság is. Vasárnap 16 órakor hagyományteremtő szándékkal karácsonyi koncertet rendeztek a templomban, Schindler Regina (zongora) és az iskola gyermekkórusa közreműködésével.
A hagyományos háromnapos virágünnepen mindenki találhatott magának látnivalót, érdekes programot, a város intézményei, közösségei, önkéntesei aktívan vettek részt a szervezésben, lebonyolításban, melyet ezúton is nagyon köszönünk! Hálásak vagyunk a felajánlott retró tárgyakért, játékokért, melyek nagy sikert arattak a látogatók körében, Balláné Szűcs Adél és az önkormányzat kertészeti csoportja, Gombás Attila berendező, Farkas Bernadett és Trepák Mária virágkötők standjaiban. A virágkiállítás főtémájának ötletét, programjait és kiállítóit Gyalogné Klajkó Eszter és Selymesi Henriett szervezték. Támogatóink listája a www.kecel.hu honlapon olvasható, csakúgy, mint a további díjazottak és a programok részletei. 2018. december 7-8-9-én ismét szeretettel várunk minden kedves látogatót!
Szöveg: KE
Fotók: EP
DSC_0013-1.jpg
DSC_0025-1.jpg
DSC_0027-2.jpg
DSC_0028-1.jpg
DSC_0034-1.jpg
DSC_0109-1.jpg
DSC_0128-1.jpg
DSC_0159-1.jpg
DSC_0185-1.jpg
DSC_0190-1.jpg
DSC_0207-1.jpg
DSC_0241-1.jpg
Előző cikkKecelen is járt már a Télapó
Következő cikkMikulás látogatása Császártöltésen
Az adventi koszorúban már kettő gyertya lángja ég Császártöltésen
Schwabenballt tartottak szombaton Császártöltésen
Második Adventi gyertya meggyújtása Tázláron
Nosztalgia SZMK Bál Bócsán
VIII. Országos Nyúlkiállítás Kiskőrösön
Könyvhajtogatás és a Mikulás látogatása a csengődi könyvtárban
Solti Mazsorettek Jótékonysági Bálja